ai4bharat/Pralekha huggingface dataset:
স্বরাষ্ট্র মন্ত্রক
টাইম ম্যাগাজিনে ‘২০২২-এর বিশ্বের ৫০টি শ্রেষ্ঠ স্থান’-এর তালিকায় ভারতের প্রথম ইউনেস্কো ওয়ার্ল্ড হেরিটেজ সিটি হিসেবে আমেদাবাদ স্থান পাওয়ায় দেশবাসীকে শুভেচ্ছা জানিয়েছেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ
নয়াদিল্লি, ১৪ জুলাই, ২০২২
টাইম ম্যাগাজিনে ‘২০২২-এর বিশ্বের ৫০টি শ্রেষ্ঠ স্থান’-এর তালিকায় ভারতের প্রথম ইউনেস্কো ওয়ার্ল্ড হেরিটেজ সিটি হিসেবে আমেদাবাদ স্থান পাওয়ায় দেশবাসীকে শুভেচ্ছা জানিয়েছেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ।
একাধিক ট্যুইটে শ্রী অমিত শাহ বলেছেন, “টাইম ম্যাগাজিনের ‘২০২২-এর বিশ্বের ৫০টি শ্রেষ্ঠ স্থান’-এর তালিকায় ভারতের প্রথম ইউনেস্কো বিশ্ব ঐতিহ্য শহর হিসেবে আমেদাবাদকে অন্তর্ভুক্ত করা হয়েছে। এই সিদ্ধান্ত প্রতিটি ভারতীয়, বিশেষ করে গুজরাটের মানুষের কাছে অত্যন্ত গর্বের বিষয়। প্রত্যেককে অভিনন্দন!”
শ্রী শাহ বলেছেন, “২০০১ থেকে শ্রী নরেন্দ্র মোদীর দূরদর্শিতা গুজরাটে বিশ্বমানের পরিকাঠামো নির্মাণের ভিত গড়ে দিয়েছে। সে সবরমতী রিভার ফ্রন্ট হোক অথবা আমেদাবাদে বিজ্ঞান নগরী, শ্রী মোদী সব সময় জোর দিয়েছেন আগামী প্রজন্মের পরিকাঠামো নির্মাণে এবং ভবিষ্যতের জন্য প্রস্তুত ভারত গঠনে।”
PG/AP/DM
(
প্রধানমন্ত্রীরদপ্তর
ক্যাপ্টেন জয় নারায়ণ প্রসাদ নিশাদের প্রয়াণে প্রধানমন্ত্রীর শোক প্রকাশ
নয়াদিল্লি, ২৪ ডিসেম্বর, ২০১৮
প্রধানমন্ত্রী শ্রী নরেন্দ্র মোদী ক্যাপ্টেন জয় নারায়ণ প্রসাদ নিশাদের প্রয়াণে শোক জ্ঞাপন করেছেন।
এক বার্তায় তিনি বলেছেন, “ক্যাপ্টেন জয় নারায়ণ প্রসাদ নিশাদজির প্রয়াণে আমি মর্মাহত। তিনি দেশের সেবায় নিয়োজিত ছিলেন। বিহারের উন্নয়নে ক্যাপ্টেন নিশাদের অবদান বিশেষভাবে উল্লেখযোগ্য। দরিদ্রদের ক্ষমতায়নে তাঁর কাজ জনগণ সর্বদা মনে রাখবেন। শোক-সন্তপ্ত পরিবার-পরিজন ও তাঁর সমর্থকদের সমবেদনা জানাই”।
CG/PM/SB
(Visitor Counter : 96
প্রতিরক্ষামন্ত্রক
কমোরস-এর পোর্ট অ্যাঞ্জুয়ান-এ ভারতীয় নৌবাহিনীর আইএনএস ত্রিশূল
নয়াদিল্লি, ২ জুন, ২০২৩
দূরবর্তী অঞ্চলে ভারতীয় নৌ-বাহিনীর উপস্থিতির একটি প্রতীক হিসেবে আইএনএস ত্রিশূল রণতরীটি কমোরস-এর অ্যাঞ্জুয়ান দ্বীপে নোঙর ফেলে গত ৩১ মে। ঐদিন থেকে আজ অর্থাৎ, ২রা জুন পর্যন্ত এই রণতরীটি অ্যাঞ্জুয়ান বন্দর এলাকায় অবস্থান করবে।
ভারতীয় নৌ-বাহিনীর এই বিশেষ সফরকালে কম্যান্ডিং অফিসার ক্যাপ্টেন কপিল কৌশিক অ্যাঞ্জুয়ান-এ পদস্থ সরকারি আধিকারিকদের সঙ্গে সাক্ষাৎ করেন। অ্যাঞ্জুয়ান বন্দরে অবস্থানকালে কমোরস-এর সেনাবাহিনী ও উপকূলরক্ষীদের সঙ্গে পেশাদারিত্বের বিভিন্ন বিষয় নিয়ে আলোচনা ও মতবিনিময়ও অনুষ্ঠিত হয়। কমোরস-এর প্রতিরক্ষা বাহিনীগুলির সঙ্গে যৌথ উদ্যোগে যোগচর্চার একটি সেশনও অনুষ্ঠিত হয় আইএনএস ত্রিশূল জাহাজটিতে।
ওবিএম-এর রক্ষণাবেক্ষণ সম্পর্কিত একটি প্রশিক্ষণ শিবিরেরও আয়োজন করা হয় কমোরস উপকূলরক্ষী বাহিনীর কর্মীদের জন্য। এছাড়াও, পোর্ট কন্ট্রোলে যোগাযোগ সম্পর্কিত বিভিন্ন সাজসরঞ্জাম ও যন্ত্রপাতির সংস্কার ও মেরামত সম্পর্কেও এই জাহাজটিতে ঐ দেশের উপকূলরক্ষী বাহিনীকে প্রশিক্ষণ দেওয়া হয়। পোর্ট কন্ট্রোলে একটি নেভিগেশন রেডার ডিসপ্লে ডিভাইসও সংস্থাপন করা হয়।
অ্যাঞ্জুয়ান দ্বীপের স্থানীয় অধিবাসীদের জন্য এই জাহাজটিতে একটি চিকিৎসা শিবিরেরও আয়োজন করা হয়। সেখানে স্বাস্থ্য পরীক্ষা ও চিকিৎসার সুযোগ গ্রহণ করেন প্রায় ৫০০ জন। চোখ, হার্ট এবং ইএনটি বিশেষজ্ঞরা স্বাস্থ্য শিবিরে অংশগ্রহণকারীদের স্বাস্থ্য পরীক্ষা করে প্রয়োজনীয় পরামর্শও দেন। কমোরস প্রতিরক্ষা বাহিনীর কর্মীদের জন্য প্রাণরক্ষার উপায় ও মাধ্যম সম্পর্কে প্রাথমিক প্রশিক্ষণও দেওয়া হয় এই জাহাজটিতে।
বিভিন্ন দেশের সঙ্গে দ্বিপাক্ষিক সহযোগিতা প্রসারে ভারতের অঙ্গীকার এবং নৌ-নিরাপত্তা সম্পর্কিত সহযোগিতা প্রসারের একটি উদ্যোগ হিসেবে আইএনএস ত্রিশূল রণতরীটি ঐ দ্বীপে তিনদিন অবস্থান করছে।
প্রসঙ্গত উল্লেখ্য, অতীতেও ভারতের বিভিন্ন রণতরী নিয়মিতভাবে কমোরস সফর করে এসেছে।
CG/SKD/DM/
(Visitor Counter : 44
প্রধানমন্ত্রীরদপ্তর
দাবা বিশ্বকাপে উল্লেখযোগ্য সাফল্যের জন্য প্রজ্ঞানানন্দ-র প্রশংসায় প্রধানমন্ত্রী
নয়াদিল্লি, ২৪ অগাস্ট, ২০২৩
বিশ্ব দাবা প্রতিযোগিতায় উল্লেখযোগ্য সাফল্যের জন্য ভারতীয় গ্র্যান্ড মাস্টার আর প্রজ্ঞানানন্দ-র প্রশংসা করেছেন প্রধানমন্ত্রী শ্রী নরেন্দ্র মোদী।
এক্স পোস্ট-এ প্রধানমন্ত্রী লিখেছেন :
“বিশ্ব দাবা প্রতিযোগিতায় প্রজ্ঞানানন্দ-র উল্লেখযোগ্য সাফল্যের জন্য আমরা গর্বিত! তিনি ব্যতিক্রমী দক্ষতার পরিচয় দিয়েছেন এবং ফাইনালে ম্যাগনাস কার্লসেন-এর বিরুদ্ধে তীব্র লড়াই চালিয়েছেন। এটি ক্ষুদ্র সাফল্য নয়। আসন্ন প্রতিযোগিতাগুলিতে তাঁর সাফল্য কামনা করে শুভেচ্ছা জানাই।”
(AC/MP/NS
পেট্রোলিয়ামওপ্রাকৃতিকগ্যাসমন্ত্রক
পেট্রো পণ্যের সংরক্ষণ ও অনুসন্ধান বিভাগের উদ্যোগে কলকাতায় তেল ও গ্যাস সংরক্ষণ সংক্রান্ত সচেতনতা কর্মসূচি সক্ষম-২২ কর্মসূচী উদযাপন
কলকাতা, ১১ এপ্রিল, ২০২২
পেট্রোলিয়াম ও প্রাকৃতিক গ্যাস মন্ত্রকের পেট্রো পণ্যের সংরক্ষণ ও অনুসন্ধান বিভাগ তেল সংস্থাগুলি দেশজুড়ে ১১ই এপ্রিল থেকে সংরক্ষণ ক্ষমতা মহোৎসব বা সক্ষম ২০২২ উদযাপন করছে। এই কর্মসূচি ৩০শে এপ্রিল পর্যন্ত চলবে। ‘পরিবেশ বান্ধব ও স্বচ্ছ জ্বালানীর মধ্য দিয়ে আজাদি কা অমৃত মহোৎসব’ ভাবনায় এ বছরের সক্ষম ২০২২ অনুষ্ঠিত হচ্ছে।
কলকাতার সায়েন্স সিটিতে আজ পশ্চিমবঙ্গের রাজ্যপাল শ্রী জগদীপ ধনখড় তেল ও গ্যাস সংরক্ষণ সংক্রান্ত সচেতনতা কর্মসূচি সক্ষম ২০২২এর সূচনা করেন। অনুষ্ঠানে পশ্চিমবঙ্গের কো-অর্ডিনেটর এবং ডাব্লুবিএসও-র এক্সিকিউটিভ ডিরেক্টর শ্রী প্রীতীশ ভারত, পূর্বাঞ্চলীয় কো-অর্ডিনেটর শ্রী অতীশ চন্দ্র ঘোষ, হিন্দুস্থান পেট্রোলিয়াম কর্পোরেশন লিমিটেড, ভারত পেট্রোলিয়াম কর্পোরেশন লিমিটেড, গ্যাস অথরিটি অফ ইন্ডিয়া এবং ইন্ডিয়ান অয়েলের পদস্থ আধিকারিকরা উপস্থিত ছিলেন। শ্রী ধনখড় শক্তি সংরক্ষণে সকলকে উদ্যোগী হওয়ার আহ্বান জানান। তিনি জ্বালানীর সর্বোচ্চ ব্যবহারের ওপর গুরুত্ব দেন। রাজ্যপাল বলেন, অপরিশোধিত তেল বিদেশ থেকে আমদানি করার কারণে দেশের অর্থনীতিতে এর প্রভাব পরে। আমরা যদি মোট ব্যবহৃত জ্বালানীর ১০ শতাংশ ব্যবহার কমাতে পারি তাহলে তার যথেষ্ট সুফল নজরে আসবে। তিনি জ্বালানীর যথাযথ ব্যবহার এবং তা অপচয় না করার ওপর গুরুত্ব দেন, এরফলে আমাদের ভবিষ্যৎ প্রজন্ম প্রাকৃতিক সম্পদ ব্যবহার করতে পারবে।
শ্রী প্রীতীশ ভারত ২০২৭ সালের মধ্যে দেশকে কার্বন নিঃসরণ মুক্ত করে তোলার জন্য অন্য জ্বালানী ব্যবহারের ওপর গুরুত্ব দেন। তিনি বলেন, আমাদের চিন্তা-ভাবনা করে তেল ব্যবহার করতে হবে এবং জ্বালানী সংরক্ষণে গুরুত্বপূর্ণ ভূমিকা পালন করতে হবে। অনুষ্ঠানে শ্রী অতীশ চন্দ্র ঘোষ এবং ইন্ডিয়ান অয়েলের এক্সিকিউটিভ ডিরেক্টর শ্রী ললিত কুমার সিং চৌহান সক্ষম ২০২২ উপলক্ষ্যে সকলকে যথাক্রমে ইংরাজি ও হিন্দি ভাষায় জ্বালানী সরক্ষণের বিষয়ে শপথবাক্য পাঠ করান। সক্ষম ২০২২ উপলক্ষ্যে ছাত্রছাত্রী, তরুণ-তরুণী, কৃষক, গাড়ি চালক, রান্নার গ্যাস ব্যবহারকারী এবং শিল্পসংস্থাগুলির সদস্যদের মধ্যে পরিবেশ বান্ধব ও স্বচ্ছ জ্বালানী ব্যবহারের ওপর সচেতনতা গড়ে তুলতে প্রচারাভিযান চালানো হচ্ছে।
CG/CB/NS
(Visitor Counter : 18
কয়লামন্ত্রক
২০২২-২৩ অর্থবর্ষে কাজের ভিত্তিতে কয়লা এবং লিগনাইট খনিগুলির স্টার রেটিং-এর জন্য রেজিস্ট্রেশন শুরু করার কথা ঘোষণা করল কয়লা মন্ত্রক
নতুন দিল্লি ২১শে জুন, ২০২৩
২০২২-২৩ অর্থবর্ষে কাজের ভিত্তিতে কয়লা এবং লিগনাইট খনিগুলির স্টার রেটিং-এর জন্য রেজিস্ট্রেশন শুরু করার কথা ঘোষণা করল কয়লা মন্ত্রক। প্রতিযোগিতার মনোভাব বাড়ানোর পাশাপাশি বিভিন্ন বিধিনিয়ম মানা, নতুন প্রযুক্তি গ্রহণে উদ্যোগ এবং অর্থনৈতিক সাফল্যের নিরিখে তাদের স্বীকৃতিদানের লক্ষ্যে কয়লামন্ত্রকের এই সিদ্ধান্ত।
স্টার রেটিং-এর ক্ষেত্রে খননকার্য, সর্বোত্তম খননপ্রক্রিয়া, পরিবেশরক্ষা, নতুন প্রযুক্তিগ্রহণ, অর্থনৈতিক সাফল্য, পুনর্বাসন, শ্রমিককল্যাণে উদ্যোগ এবং নিরাপত্তা-এই সাতটি বিষয়কে প্রাধান্য দেওয়া হয়। এবছরের স্টার রেটিং সংক্রান্ত বিজ্ঞপ্তি জারি করা হয়েছে ৩০শে মে। নিবন্ধীকরণের পোর্টাল চালু করা হয়েছে ১লা জুন। ১৯শে জুনের মধ্যে ৩৭৬টি খনি সংস্থা তাতে নাম লিখিয়েছে-যা ২০১৮-১৯-এ এধরনের রেটিং বা তালিকা চালু হওয়ার পর সর্বোচ্চ। পোর্টালটি খোলা থাকবে ৩০শে জুন পর্যন্ত।
প্রতিযোগিতায় অংশগ্রহণকারী খনি সংস্থাগুলিকে একটি সার্বিক স্ব-মূল্যায়ন পদ্ধতি গ্রহণ করতে বলা হচ্ছে। এই কাজ শেষ করতে হবে ৩১শে জুলাই ২০২৩-এর মধ্যে। শীর্ষ স্থানে থাকা ১০ শতাংশ খনি সংস্থায় যাবেন পরিদর্শক কমিটির সদস্যরা। বাকি ৯০ শতাংশ সংস্থাকে সামিল করে অনলাইনে করা হবে পর্যালোচনা। এক্ষেত্রে সংস্থাগুলি একে অপরের মূল্যায়ন করতে পারবে। সর্বাত্মক পর্যালোচনা ও পুনর্বিবেচনা শেষ হবে এবছরের ৩১শে অক্টোবরের মধ্যে। তারপর কয়লা নিয়ন্ত্রক কর্তৃপক্ষের তরফে বিশদ পর্যালোচনার পর ২০২৪-এর ৩১শে জানুয়ারী চূড়ান্ত ফল প্রকাশ করা হবে।
প্রতিযোগিতায় শীর্ষ থাকা সংস্থাগুলি পাবে ‘ফাইভ স্টার’ তকমা। একেবারে নীচের দিকে থাকা সংস্থাগুলিকে চিহ্নিত করা হবে ‘নো স্টার’ হিসেবে।
(CG /AC/AG ….
জলসম্পদমন্ত্রক
জলসম্পদের সঙ্গে যুক্ত সমস্যাগুলি নিয়ে আলাপ-আলোচনা ও তার সমাধানের লক্ষ্যে আন্তর্জাতিক স্তরের সম্মেলন
নয়াদিল্লি, ৪ ডিসেম্বর, ২০১৮
জলসম্পদের সঙ্গে যুক্ত সমস্যাগুলি নিয়ে আলাপ-আলোচনা করতে ও তার আদর্শ সমাধানসূত্র খুঁজে বের করার লক্ষ্যে সংশ্লিষ্ট সকল পক্ষকে একত্রিত করে আগামী ৫ থেকে ৭ ডিসেম্বর নতুন দিল্লিতে জাতীয় স্তরের এক সম্মেলন আয়োজন করা হয়েছে। যৌথভাবে এই সম্মেলনের আয়োজক জাতীয় পরিচ্ছন্ন গঙ্গা মিশন এবং গঙ্গা নদী অববাহিকা ব্যবস্থাপনা ও সমীক্ষা সংগঠন। এবারের সম্মেলনে গঙ্গা নদী অববাহিকার পুনরুজ্জীবনে গুরুত্ব দেওয়া হচ্ছে। এছাড়াও, এ বিষয়ে বিভিন্ন দেশের প্রতিনিধিদের নিয়ে আলাপ-আলোচনাও থাকছে। অববাহিকা সংক্রান্ত সমস্যার সমাধান প্রযুক্তিগত উদ্ভাবন, গবেষণা, নীতি-কাঠামো-সহ দেশ-বিদেশ থেকে তহবিল গঠনের ওপর গুরুত্ব দেওয়া হচ্ছে। সম্মেলনে গঙ্গা নদীর পুনরুজ্জীবনে কেন্দ্রীয় মন্ত্রীরা ছাড়াও সিদ্ধান্ত প্রণেতারা তাঁদের মতামত পেশ করবেন।
এবারের সম্মেলনে তিনটি বিষয়ের ওপর সর্বাধিক গুরুত্ব দেওয়া হচ্ছে। এর মধ্যে রয়েছে – জলসম্পদ সমস্যার সমাধানে পশ্চিমবঙ্গ-সহ গঙ্গা নদী অববাহিকার বাকি রাজ্যগুলিতে কী ধরণের কাজ হচ্ছে তা তুলে ধরা; গঙ্গা নদীর পুনরুজ্জীবনে দেশ-বিদেশ থেকে তহবিল সংস্থান এবং নদী অববাহিকার সঙ্গে যুক্ত সমস্যার ক্ষেত্রে প্রযুক্তি ও উদ্ভাবনমূলক সমাধানসূত্র খুঁজে বের করা।
এই সম্মেলনে ভারত ও ১৫টি দেশ থেকে প্রায় ২০০ জন প্রতিনিধি অংশ নিচ্ছেন। এছাড়াও, কেন্দ্র, রাজ্য ও পুরসভাগুলির পক্ষ থেকে ৫০ জনের বেশি প্রতিনিধি যোগ দেবেন বলে আশা করা হচ্ছে। সম্মেলনের পাশাপাশি, বনসৃজন ও জীববৈচিত্র্য, শহরাঞ্চলে নদীর জল ব্যবস্থাপনা পরিকল্পনা, গঙ্গা পুনরুজ্জীবন কর্মসূচিতে অর্থ সংস্থানের জন্য বিশ্বব্যাপী এক অনুকূল বাতাবরণ গড়ে তোলা এবং বিভিন্ন প্রকল্পে দীর্ঘমেয়াদি ভিত্তিতে অর্থ যোগানের জন্য বিশ্ব মূলধনী বাজারগুলিকে আকৃষ্ট করার মতো বিষয়েও বিশেষ আলোচনাসভার আয়োজন করা হয়েছে।
SSS/BD/DM
(Visitor Counter : 301
মানবসম্পদবিকাশমন্ত্রক
কেন্দ্রীয় শিক্ষামন্ত্রী নারী ক্ষমতায়ণের ওপর এআইসিটিই লীলাবতী পুরস্কার দিয়েছেন
নতুন দিল্লি, ১১ এপ্রিল, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল ‘নিশাঙ্ক’ আজ নতুন দিল্লিতে নারীর ক্ষমতায়নের ওপর ২০২০ সালের এআইসিটিই লীলাবতী পুরস্কার দিয়েছেন। শ্রী পোখরিয়াল অংশগ্রহণকারী ৪৫৬টি দলের প্রত্যেককে অভিনন্দন জানিয়েছেন। তিনি বলেছেন, ভারতের সংস্কৃতির অঙ্গ হল ‘নারী তু নারায়ণী’ ভাবনা। প্রধানমন্ত্রী শ্রী নরেন্দ্র মোদীর পরিকল্পনার সঙ্গে সাজুয্য রেখে বালিকা ও মহিলাদের সার্বিক বিকাশের জন্য সুকন্যা সমৃদ্ধি যোজনা, বেটি বাঁচাও বেটি পড়াও যোজনা ইত্যাদি প্রকল্পের সূচনা করা হয়েছে। পিছিয়ে পড়া আর্থসামাজিক শ্রেণীর মেয়েদের জন্য উড়ান প্রকল্প চালু করা হয়েছে, যাতে তারা উচ্চশিক্ষার সুযোগ পান। ছাত্রীদের কারিগরি শিক্ষার সুবিধার জন্য প্রগতি যোজনা শুরু করা হয়েছে। নতুন শিক্ষানীতি অনুযায়ী লিঙ্গ সমতার ওপর গুরুত্ব দেওয়া হয়েছে।
শ্রী পোখরিয়াল লীলাবতী পুরস্কার ব্যবস্থা করার জন্য এআইসিটিই-কে ধন্যবাদ জানিয়েছেন। সংস্থার চেয়ারম্যান অধ্যাপক অনিল সহস্রবুদ্ধে এই অনুষ্ঠানে অংশগ্রহণের জন্য কেন্দ্রীয় শিক্ষামন্ত্রীকে ধন্যবাদ জানিয়েছেন। নারী ক্ষমতায়নের এই পুরস্কারে যে ৪৫৬টি দল অংশ নিয়েছিল, তারা ৬টি বিভিন্ন বিষয়ে প্রতিদ্বন্দ্বিতা করেছে। এই বিষয়গুলি হল : মহিলাদের স্বাস্থ্য, আত্মরক্ষা, স্বাস্থ্যবিধি, সাক্ষরতা, নারীর শিল্পোদ্যোগ এবং আইনি সচেতনতা। সমস্ত দলগুলি দুটি কমিটির কাছে প্রতিটি বিষয়ে উপস্থাপনা করেছে। তামিলনাড়ুর সোনা কলেজ অফ টেকনলজির স্যুইট গোষ্ঠী মহিলাদের শিল্পোদ্যোগ বিভাগে শ্রেষ্ঠত্বের সম্মান পেয়েছে। ডিজিটাল লিটারেসি বিভাগে ভারতীয় বিদ্যাপীঠ, সাক্ষরতা বিভাগে পুণের ইন্সটিটিউট অফ ম্যানেজমেন্ট অ্যান্ড এন্টারপ্রেনারশিপ ডেভলপমেন্ট মহিলাদের স্বাস্থ্যের ওপর ওয়াল চাঁদ ইন্সটিটিউট অফ টেকনলজি এবং আইনি সচেতনতা বিভাগে থিয়াগারাজার পলিটেকনিক কলেজ বিজয়ী হয়েছে।
(CG/CB/AS/
প্রতিরক্ষামন্ত্রক
সিভিআরডিইর নক্সা করা এবং তার উন্নয়ন করা উৎপাদন, ব্যবহারকারী সংস্থাগুলির হাতে তুলে দেওয়া হয়েছে
নতুন দিল্লী, ১০ই জানুয়ারি, ২০২১
প্রতিরক্ষা গবেষণা ও উন্নয়ন সংস্থার,কমব্যাট ভেহিকলস রিসার্চ এন্ড ডেভেলপমেন্ট এস্ট্যাবলিশমেন্টের চেন্নাইয়ের গবেষণাগারে,আজ ১০ই জানুয়ারি,মাননীয় সংসদ সদস্য ড: কলানিধি ভিরাস্বামী,সংসদের প্রতিরক্ষা স্ট্যান্ডিং কমিটির সদস্য ড: জি সতীশ রেড্ডি,ডিডিআর এন্ড ডির সচিব,ডিআরডিওর সভাপতি এবং ডিজি শ্রী পি কে মেহেতার উপস্থিতিতে,মানুষ চালিত নয় এমন উড়ন্ত যান তাপস' এবং সুইফ্ট এর জন্য রিট্রাকটেবল ল্যান্ডিং গিয়ার ব্যবস্থাপনা এবং পি-75 সাবমেরিনের জন্য ১৮ ধরনের শোধন ব্যবস্থাপনা হস্তান্তর করা হয়েছে।
সিভিআরডিই,সম্পূর্ণ দেশীয় প্রযুক্তিতে, মানুষ চালিত নয় এমন উড়ন্ত যানের জন্য তিন টনের রিট্রাকটেবল ল্যান্ডিং গিয়ার ব্যবস্থাপনার নক্সা এবং তার উন্নয়ন করেছে। এই গিয়ার ব্যবস্থাপনার নক্সা,উন্নয়ন এবং পরীক্ষা চালানো হয় সিইএমআইএলএসির সঙ্গে যৌথ উদ্যোগে। এর শংসাপত্র দিয়েছে ডিজিএকিউএ। কোয়েম্বাটোরের একটি শিল্প সংস্থায় এই একাধিক কার্যকরী, হাইড্রো-ইলেক্ট্র-মেকানিকাল ব্যবস্থাপনার উৎপাদন শুরু হয়েছে। শিল্পসংস্থায় উৎপাদিত প্রথম ল্যান্ডিং গিয়ার ব্যবস্থাপনা, চেন্নাইয়ের সিভিআরডিইর নির্দেশক, আজ বেঙ্গালুরুর এডিইর নির্দেশককে হস্তান্তর করেছেন।
মানুষ চালিত নয় এমন অন্য ধরনের উড়ন্ত যান যা সুইফ্ট নামে পরিচিত তার জন্যও সিভিআরডিই এক টনের রিট্রাকটেবল ল্যান্ডিং গিয়ার ব্যবস্থাপনারও নক্সা এবং তার উন্নয়ন করেছে। নির্দিষ্ট পরিমাপে যাতে এই ল্যান্ডিং গিয়ারটিকে প্রতিস্থাপন করা যায় সে বিষয়ে গুরুত্ব দেওয়া হয়েছে। এই ব্যবস্থাপনা সম্পূর্ণভাবে উৎপাদিত হবে ভারতীয় শিল্প সংস্থার মাধ্যমে। সম্পূর্ণ উৎপাদন প্রক্রিয়ার ওপর নজর রাখবে সিইএমআইএলএসি এবং শংসাপত্র দেবে ডিজিএকিউএ। এই ব্যবস্থাপনাও আজ বেঙ্গালুরুর এডিইকে হস্তান্তর করা হয়েছে।
এর পাশাপাশি, সিভিআরডিই, পি-75 সাবমেরিনের জন্য সম্পূর্ণ দেশীয় প্রযুক্তিতে হাইড্রলিক,লুব্রিকেশান,সাগর জল এবং জ্বালানি শোধন ব্যবস্থারও নক্সা ও তার উন্নয়ন করেছে। চেন্নাই এবং হায়দ্রাবাদে এই শোধন ব্যবস্থার উৎপাদন হবে। এই দেশীয় প্রযুক্তির প্রকল্পে যৌথভাবে অর্থ যোগাবে ভারতীয় নৌবাহিনী এবং ডিআরডিও। এই ধরনের দুটি শোধন ব্যবস্থাপনা ভারতীয় নৌবাহিনীর হাতে তুলে দেওয়া হয়।
ডিডিআরএন্ডডির সচিব, এই ধরনের দেশীয় প্রযুক্তিতে খুঁটিনাটি যন্ত্রাংশ নির্মাণের গুরুত্বের ওপর জোর দেন।
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৭ই নভেম্বর, ২০২১
দেশজুড়ে টিকাকরণ অভিযানে এ পর্যন্ত ১০৮ কোটি ২১ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১০,৮৫৩ জন ।
বর্তমানে কোভিড মুক্ত হওয়ার হার ৯৮.২৪%। ২০২০র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১২হাজার ৪শো ৩২জন।
সারা দেশে এ পর্যন্ত মোট সুস্থ হয়েছেন ৩ কোটি ৩৭ লক্ষ ৪৯হাজার ৯০০ জন।
মোট সংক্রমিতের ১%র কম, মাত্র ০.৪২ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৪৪ হাজার ৮শো ৪৫ জন।
দৈনিক সংক্রমিতের হার গত ৩৪ দিন ধরে ২ শতাংশের কম, আজ এই হার ১.১৮%।
সাপ্তাহিক সংক্রমিতের হার ৪৪ দিন ধরে ২ শতাংশের নিচে রয়েছে, বর্তমানে ১.২৮%।
মোট নমুনা পরীক্ষা হয়েছে ৬১কোটি ৪৮লক্ষ।
(CG/CB/SFS
স্বরাষ্ট্র মন্ত্রক
লকডাউনের মধ্যে বাধাহীন ভাবে পণ্য সরবরাহ বজায় রাখতে ট্রাক চালক, গুদামঘর, কোল্ড স্টোরেজ কর্মীদের জন্য কেন্দ্রীয় স্বরাষ্ট্র মন্ত্রকের নির্দেশিকা
নতুনদিল্লি, ১২ এপ্রিল, ২০২০
দেশজুড়ে করোনা ভাইরাসের মোকাবিলা করতে যে প্রতিরোধমূলক নিয়ন্ত্রণ ব্যবস্থা বা লকডাউন জারি করা হয়েছে, সেখানে মানুষের দৈনন্দিন জীবনে সমস্যা দূর করতে কেন্দ্রীয় স্বরাষ্ট্র মন্ত্রক, একটি নির্দেশিকা জারি করেছে।
https://mha.gov.in/sites/default/files/PR_Consolidated%20Guideline%20of%20MHA_28032020%20%281%29_0.PDF
দেশের মধ্যে নিত্যপ্রয়োজনীয় পণ্য পরিষেবা নিশ্চিত করতে এই স্পষ্টীকরণ। দেশের কোন কোন অংশে লকডাউনের সময় ট্রাক চালক, গুদামঘর এবং কোল্ড স্টোরেজের কর্মীদের যাওয়া আসার ক্ষেত্রে কিছু সমস্যার কথা উঠে এসেছে। যে সমস্ত ট্রাক, নিত্যপ্রয়োজনীয় সামগ্রী নিয়ে যাওয়া আসা করছে, তাদের আটকানো হচ্ছে, যেসব কর্মী নিত্যপ্রয়োজনী সামগ্রী উৎপাদনের কাজে যুক্ত তাদের চলাচলের জন্য নির্দিষ্ট পাস সংশ্লিষ্ট কর্তৃপক্ষ দিচ্ছে না। এক রাজ্য থেকে অন্য রাজ্যে মালপত্র নিয়ে যাওয়ার সময় বিভিন্ন রাজ্যে সমস্যা সৃষ্টি করা হচ্ছে। গুদামঘর এবং কোল্ড স্টোরেজে কাজ করতে দেওয়া হচ্ছে না।
কেন্দ্রীয় স্বরাষ্ট্র মন্ত্রক, রাজ্যগুলিকে নির্দেশ দিয়েছে, অত্যাবশক পণ্যের যেন কোনো ঘাটতি না হয়, তার জন্য নিম্নলিখিত বিষয়গুলি নজর রাখতে হবে –
• রাজ্যের মধ্যে এবং এক রাজ্য থেকে অন্য রাজ্যে ট্রাকে করে যে জিনিসই নিয়ে যাওয়া হোক না কেন, বৈধ লাইন্সেসধারী ড্রাইভার এবং সঙ্গে আরো একজনকে যাওয়া আসার ক্ষেত্রে কোনো বাধা দেওয়া চলবে না। এক্ষেত্রে কোনো অনুমতিরও প্রয়োজন নেই।
• যে সমস্ত ট্রাক, পণ্য আনতে যাচ্ছে বা পণ্য খালাস করে ফাঁকা গাড়ি নিয়ে ফিরছে, তাঁদের সঙ্গে প্রয়োজনীয় নথিপত্র থাকলে, কোনো মতেই সেই ট্রাককে আটকানো যাবে না।
• ট্রাক ড্রাইভার এবং ক্লিনাররা যেন তাদের বাড়ি থেকে যেখানে ট্রাক রাখা আছে, সেখানে বাধাহীনভাবে যেতে আসতে পারেন, স্থানীয় কর্তৃপক্ষকে তা নিশ্চিত করতে হবে।
• রেল, বিমানবন্দর, সমুদ্রবন্দর এবং শুল্ককর্তৃপক্ষ ইতিমধ্যেই তাদের কর্মী এবং ঠিকাকর্মীদের জন্য পাস ইস্যু করেছে, একে মান্যতা দিতে হবে।
• যে সমস্ত সংস্থাকে তাদের পণ্য উৎপাদনের অনুমতি দেওয়া হয়েছে, সেই সংস্থাগুলির কর্মীদের পাস দেওয়ার জন্য রাজ্য এবং কেন্দ্রশাসিত অঞ্চলগুলিকে পরামর্শ দেওয়া হয়েছে। এক্ষেত্রে ঐ সংস্থার প্রয়োজনীয় নথি থাকতে হবে। রাজ্য এবং কেন্দ্রশাসিত অঞ্চলগুলিকে এই সমস্ত কর্মীদের এক রাজ্য থেকে অন্য রাজ্যে বা কেন্দ্রশাসিত অঞ্চলে যাওয়ার আসার ক্ষেত্রে কোনো বাধা থাকবে না।
• অতিক্ষুদ্র, ক্ষুদ্র ও মাঝারি যে সব শিল্পোদ্যোগী সংস্থা আটা, ডাল, রান্না তেল উৎপাদন করে, তাদের কাজের ক্ষেত্রে কোনো রকমের বাধা দেওয়া যাবে না।
• গুদাম এবং কোল্ড স্টোরেজগুলিকে অবাধে কাজ করতে দিয়ে হবে। এই সমস্ত গুদাম বা কোল্ড স্টোরেজে ট্রাকের যাওয়া আসা যেন বাধাহীনভাবে হয় তা নিশ্চিত করতে হবে।
এর পাশাপাশি খেয়াল রাখতে হবে কোভিড – ১৯ মোকাবিলায় কেন্দ্রীয় স্বাস্থ্য ও পরিবার কল্যাণ মন্ত্রক, কোয়ারেন্টাইন, হটস্পট এলাকায় নজরদারী যে নীতি-নির্দেশিকা জারি করেছে, সেগুলি কঠোরভাবে মেনে চলতে হবে। এছাড়া যান চলাচল এবং মানুষের যাওয়ার আসার ক্ষেত্রে স্বাস্থ্যবিধি ও শারীরিক দূরত্ব বজায় রেখে চলতে হবে।
(CG/CB
অর্থমন্ত্রক
করদাতারা দু বছরের মধ্যে আপডেট করা রিটার্ন ফাইল জমা করতে পারবেন
নতুন দিল্লি, ০১ ফেব্রুয়ারি, ২০২২
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে কেন্দ্রীয় বাজেট ২০২২-২৩ পেশ করার সময় ঘোষণা করেছেন যে, সরকার একটি নতুন প্রস্তাব নিয়ে এসেছে, যার আওতায় করদাতারা অতিরিক্ত কর প্রদানের জন্য একটি ‘আপডেট করা রিটার্ন’ দাখিল করতে পারবেন। সংশ্লিষ্ট মূল্যায়ন বর্ষের শেষ থেকে দু বছরের মধ্যে এই রিটার্ন ফাইল দাখিল করা যাবে। আগে উল্লেখ না থাকা আয়ের পরিমাণ আপডেট রিটার্ন দাখিলে দেওয়া যাবে। তিনি বলেন, এই ব্যবস্থা করদাতাদের কর প্রদানের জন্য তাদের আয়ের সঠিক মূল্যায়নে বা ত্রুটি সংশোধনের সুযোগ করে দেবে। তিনি জানান, বর্তমানে যদি আয়কর বিভাগ জানতে পারে যে, একজন করদাতা তার রিটার্নে আয়ের কিছু অংশ দেখান নি, তাহলে পুরো বিষয়টি নিষ্পত্তি করতে সংশ্লিষ্ট করদাতাকে দীর্ঘ প্রক্রিয়ার মধ্য দিয়ে যেতে হয়। কিন্তু এই নতুন প্রস্তাবে সেই সমস্যা হবে না। তিনি বলেন, এটি স্বেচ্ছায় কর সম্মতির পক্ষে এক ইতিবাচক পদক্ষেপ।
বিশেষভাবে সক্ষম ব্যক্তিদের কর ক্ষেত্রে ছাড় :
পিতা-মাতা বা অভিভাবকদের জীবদ্দশায় অর্থাৎ এদের বয়স ৬০ বছর পূর্ণ হওয়া পর্যন্ত নির্ভরশীল বিশেষভাবে সক্ষম বা দিব্যাঙ্গ ব্যক্তিরা বীমা কর্মসূচিগুলি থেকে বার্ষিক সুযোগ সুবিধা পাবেন।
রাজ্য ও কেন্দ্রীয় সরকারি কর্মচারীদের মধ্যে সমতা :
কেন্দ্রীয় অর্থমন্ত্রী জানিয়েছেন, জাতীয় পেনশন কর্মসূচিতে প্রিমিয়াম প্রদানে সমতা নিয়ে আসা হয়েছে। রাজ্য সরকারী কর্মীদের এনপিএস অ্যাকাউন্টে নিয়োগকর্তার প্রিমিয়াম প্রদানের ক্ষেত্রে কর সংগ্রহের পরিমাণ ১০ শতাংশ থেকে বাড়িয়ে ১৪ শতাংশ করা হয়েছে। এর ফলে কেন্দ্রীয় সরকারি কর্মচারীদের সঙ্গে রাজ্য সরকারি কর্মচারীদের সমতা আসবে। সামাজিক নিরাপত্তা সম্পর্কিত সুযোগ সুবিধা আরও বাড়বে।
ভার্চুয়াল ডিজিটাল সম্পদের উপর কর আরোপের পরিকল্পনা :
যে কোনো ধরণের ভার্চুয়াল ডিজিটাল সম্পদের লেনদেন থেকে আয়ের উপর কর হার ৩০ শতাংশ হবে। এধরণের সম্পদ অধিগ্রহণের খরচ বাদে যে কোনো ধরণের আয়ের হিসেব করার ক্ষেত্রে যাবতীয় খরচ বা ভাতায় কর ছাড়ের সংস্থান নেই। ভার্চুয়াল ডিজিটাল সম্পত্তি লেনদেন হওয়া লোকশানকে অন্য কোনো আয়ের উৎস থেকে মেটানো যাবে না। ভার্চুয়াল ডিজিটাল সম্পত্তি উপহার হিসেবে যিনি পাবেন তাঁকে কর মেটাতে হবে।
মামলা – মোকদ্দমায় সুষ্ঠু সমাধান :
হাইকোর্ট বা সুপ্রিম কোর্টে বিচারাধীন কোনো মামলার ক্ষেত্রে আইনগত বিষয়গুলি যদি একই হয়ে থাকে সেক্ষেত্রে সংশ্লিষ্ট আদালত ওই আইনের বিষয়ে সিদ্ধান্তে না আসা পর্যন্ত সংশ্লিষ্ট কর্তৃপক্ষ আপিল দায়ের করা থেকে বিরত থাকবে। এই ব্যবস্থা করদাতা ও কর বিভাগের মধ্যে মামলা – মোকদ্দমার পুনরাবৃত্তি কমাতে সাহায্য করবে।
কেন্দ্রীয় অর্থমন্ত্রী দেশের করদাতাদের ধন্যবাদ জানান। সঙ্কটের সময় দেশবাসীকে সহায়তা করার জন্য তাদের অপরিসীম অবদানের কথা তুলে ধরেন তিনি।
CG/SS/SKD/
(
প্রধানমন্ত্রীরদপ্তর
প্রধানমন্ত্রী দুতি চাঁদকে মহিলাদের ১০০ মিটার স্প্রিন্টে স্বর্ণ পদক জয়ে অভিনন্দন জানিয়েছেন
নয়াদিল্লি, ১০ জুলাই, ২০১৯
প্রধানমন্ত্রী শ্রী নরেন্দ্র মোদী মহিলাদের ১০০ মিটার স্প্রিন্টে সোনা জেতায় দুতি চাঁদকে অভিনন্দন জানিয়েছেন।
প্রধানমন্ত্রী তাঁর অভিনন্দন বার্তায় বলেছেন,
“প্রতিভাবান এক ক্রীড়াবিদের অভাবনীয় সাফল্য। মহিলাদের ১০০ মিটার স্প্রিন্টে সোনা জেতার দুর্লভ সম্মান প্রাপ্তিতে দুতি চাঁদ, আপনাকে অভিনন্দন। আপনি দেশের মুখ উজ্জ্বল করেছেন।”
CG/CB/DM
(Visitor Counter : 88
কেন্দ্রীয়মন্ত্রিসভা
ছত্তিশগড়ের তপশিলি উপজাতির তালিকায় সংশোধনের প্রস্তাবে মন্ত্রিসভার সায়
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ছত্তিশগড়ের তপশিলি উপজাতির তালিকায় সংশোধনের জন্য সংবিধান  আদেশ  বিল, ২০১৬-তে সরকারি সংশোধনের বিষয়টি অনুমোদিত হয়েছে।
এই সংশোধনের ফলে উপজাতির তালিকায় আরও কয়েকটি গোষ্ঠীর নাম যুক্ত করা হবে। এই গোষ্ঠীগুলির মধ্যে রয়েছে – ভুঁঞয়া, ধানোয়ার, নাগাশিয়া, ওঁরাও, সাওয়ার প্রভৃতি।
২০১৬-র এই বিলটি সংবিধান আদেশ  বিল, ২০১৯ হিসাবেও গণ্য করা যেতে পারে। বিলটি আইনে পরিণত হওয়ার পর ছত্তিশগড়ের তপশিলি উপজাতির সংশোধিত তালিকায় নতুনভাবে নথিভুক্ত গোষ্ঠীগুলি সরকারের বর্তমান প্রকল্পগুলির আওতায় বিভিন্ন সুযোগ-সুবিধা গ্রহণ করতে পারবেন। এছাড়াও, সরকারের নীতি অনুযায়ী চাকরিতে সংরক্ষণের পাশাপাশি, শিক্ষা প্রতিষ্ঠানগুলিতে পড়াশুনার জন্য যে সুবিধা রয়েছে, সেগুলিও তাঁরা গ্রহণ করতে পারবেন।
CG/BD/SB
(Visitor Counter : 105
প্রধানমন্ত্রীরদপ্তর
প্রধানমন্ত্রী ফ্রান্সের শ্যাত্রেউ আয়োজিত প্যারা শ্যুটিং বিশ্ব কাপে স্বর্ণ পদক জয়ের জন্য মণীষ নারওয়াল ও রুবিনা ফ্রান্সিসকে অভিনন্দন জানিয়েছেন
নয়াদিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদী ফ্রান্সের শ্যাত্রেউ আয়োজিত প্যারা শ্যুটিং বিশ্ব কাপে স্বর্ণ পদক জয়ের জন্য মণীষ নারওয়াল ও রুবিনা ফ্রান্সিসকে অভিনন্দন জানিয়েছেন।
এক ট্যুইটে প্রধানমন্ত্রী জানিয়েছেন, “#শ্যাত্রেউ২০২২ – এ ১০ মিটার এয়ার পিস্তল মিক্সড প্রতিযোগিতায় সোনা জয়ে মণীষ নারওয়াল ও রুবিনা ফ্রান্সিসের জন্য গর্বিত।
এই বিশেষ জয়ের জন্য তাঁদের অভিনন্দন। আগামী দিনের প্রয়াসের জন্য তাঁদের শুভেচ্ছা”।
CG/SS/SB
(
প্রধানমন্ত্রীরদপ্তর
জি২০-র তৃণমূল স্তরের কর্মীদের সঙ্গে তাঁর আলাপচারিতার ঝলক প্রকাশ করলেন প্রধানমন্ত্রী
নয়াদিল্লি, ২৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী গতকাল ভারত মণ্ডপমে জি২০-র তৃণমূল স্তরের কর্মীদের সঙ্গে আলাপচারিতায় যোগ দেন। প্রবীণ সাংবাদিকরা আলাপচারিতার সেইসব মুহুর্ত এক্স হ্যান্ডেলে প্রকাশ করেছেন। প্রধানমন্ত্রী সেগুলি রিপোস্ট করেন।
AC/SD/NS
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা আন্তঃরাজ্য বিদ্যুৎ সরবরাহ ব্যবস্থা - গ্রীণ এনার্জি করিডর ফেজ-II অনুমোদন করেছে
প্রকল্প খাতে মোট খরচ ধরা হয়েছে ১২ হাজার ৩১ কোটি টাকা
নতুন দিল্লি, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আন্তঃরাজ্য বিদ্যুৎ পরিবহণ ব্যবস্থার জন্য দ্বিতীয় পর্যায়ে গ্রীণ এনার্জি করিডর গড়ে তোলার প্রস্তাব অনুমোদিত হয়েছে। এই প্রকল্পে প্রায় ১০ হাজার ৭৫০ সার্কিট কিলোমিটার বিদ্যুৎ সরবরাহ লাইন এবং প্রায় ২৭ হাজার ৫০০ মেগা ভোল্ট-অ্যাম্পেয়ার বিদ্যুৎ পরিবহণ ক্ষমতা সম্পন্ন সাবস্টেশন গড়ে তোলা হবে। সাতটি রাজ্যে - গুজরাট, হিমাচল প্রদেশ, কর্ণাটক, কেরালা, রাজস্থান, তামিলনাড়ু ও উত্তর প্রদেশে ২০ গিগাওয়াট পুনর্নবিকরণযোগ্য বিদ্যুৎ সরবরাহে গ্রিড সংযুক্তিকরণের ওপর এই প্রকল্পে জোর দেওয়া হচ্ছে।
প্রকল্প রূপায়ন খাতে মোট খরচ ধরা হয়েছে ১২ হাজার ৩১ কোটি ৩৩ লক্ষ টাকা। এরমধ্যে, কেন্দ্রীয় সহায়তা বাবদ ৩৩ শতাংশ বা ৩ হাজার ৯৭০ কোটি ৩৪ লক্ষ টাকা দেওয়া হবে। বিদ্যুৎ সরবরাহের এই প্রকল্পটি ২০২১-২২ থেকে ২০২৫-২৬ অর্থবর্ষ পর্যন্ত রূপায়িত হবে। কেন্দ্রীয় সহায়তার অর্থ আন্তঃরাজ্য বিদ্যুৎ পরিবহণ খাতে খরচ করা হবে। এর ফলে, বিদ্যুতের দাম কমবে। সরকারের এই সিদ্ধান্তের ফলে আখেরে সাধারণ মানুষ লাভবান হবেন।
দেশে ২০৩০ সালের মধ্যে ৪৫০ গিগাওয়াট পুনর্নবিকরণযোগ্য শক্তি উৎপাদনের যে লক্ষ্যমাত্রা স্থির হয়েছে, তা পূরণে এই প্রকল্প সুদূরপ্রসারী ভূমিকা নেবে। আন্তঃরাজ্য বিদ্যুৎ সরবরাহের এই প্রকল্পটি দীর্ঘ মেয়াদি ভিত্তিতে শক্তি নিরাপত্তা পূরণের পাশাপাশি কার্বন নিঃসরণের পরিমাণ কমিয়ে প্রাকৃতিক পরিবেশের বিকাশে সহায়ক হবে। এমনকি, এই প্রকল্পের মাধ্যমে সংশ্লিষ্ট রাজ্যগুলিতে দক্ষ ও অদক্ষ শ্রমিকের কর্মসংস্থানের সুযোগ সৃষ্টি হবে।
উল্লেখ করা যেতে পারে, প্রথম পর্যায়ের গ্রীণ এনার্জি করিডর প্রকল্প অন্ধ্রপ্রদেশ, গুজরাট, হিমাচল প্রদেশ, কর্ণাটক, মধ্যপ্রদেশ, মহারাষ্ট্র, রাজস্থান ও তামিলনাড়ুতে রূপায়িত হচ্ছে। এই প্রকল্পে ৯ হাজার ৭০০ সার্কিট কিলোমিটার বিদ্যুৎ সরবরাহ লাইন এবং ২২ হাজার ৬০০ মেগা ভোল্ট-অ্যাম্পিয়ার বিদ্যুৎ পরিবহণ ক্ষমতা সম্পন্ন সাবস্টেশন গড়ে তোলা হচ্ছে। প্রথম পর্যায়ের এই প্রকল্প রূপায়ন খাতে মোট খরচ ধরা হয়েছে ১০ হাজার ১৪১ কোটি ৬৮ লক্ষ টাকা। এরমধ্যে, কেন্দ্রীয় সহায়তার পরিমাণ ৪ হাজার ৫৬ কোটি ৬৭ লক্ষ টাকা।
CG/BD/AS/
(
প্রধানমন্ত্রীরদপ্তর
প্রধানমন্ত্রী তাঁর মাসিক বেতার অনুষ্ঠান ‘মন কি বাত’-এ চন্ডীগড়ের এক খাবারের দোকান মালিকের প্রশংসা করেছেন
নয়াদিল্লি, ২৫ জুলাই, ২০২১
প্রধানমন্ত্রী শ্রী নরেন্দ্র মোদী আজ তাঁর মাসিক বেতার অনুষ্ঠান ‘মন কি বাত’-এ চন্ডীগড়ের এক খাবারের দোকান মালিকের প্রশংসা করেছেন। এই খাবার দোকানের মালিক কোভিড-১৯ এর বিরুদ্ধে জনসাধারণকে টিকা নিতে উদ্বুদ্ধ করতে অভিনব উদ্যোগ নিয়েছেন। ‘মন কি বাত’-এ প্রধানমন্ত্রী বলেছেন, তাঁর কন্যা ও ভাইঝির অনুরোধের প্রেক্ষিতে খাবারের ঐ দোকান মালিক সঞ্জয় রানা সেই সমস্ত ব্যক্তিদের বিনামূল্যে ছোলা বাটোরা খাইয়েছেন, যাঁরা কোভিড টিকা নিয়েছেন।
(দোকান মালিক সঞ্জয় রানা চন্ডীগড়ের সেক্টর-২৯ এ সাইকেল করে সেই সমস্ত ব্যক্তি, যাঁরা টিকা নিয়েছেন সেদিনই তাঁদের বিনামূল্যে ছোলা বাটোরা খাইয়েছেন, বলে প্রধানমন্ত্রী ‘মন কি বাত’-এ জানান। শ্রী মোদী দোকান মালিক শ্রী রানার এই অভিনব চেষ্টার প্রশংসা করেছে বলেছেন, সমাজিক কল্যাণ, সেবার মানসিকতা ও কর্তব্যবোধ টাকার চেয়েও বেশি জরুরি।
CG/BD/SB